Frutin®

Natūralus barjeras skrandžio rūgščiai

Frutin – natūralus preparatas. Jo sudėtyje esančios aktyvios medžiagos suformuoja švelnų apsauginį putų barjerą, neleidžiantį skrandžio rūgščiai dirginti jautrių audinių.

Gastroezofaginio refliukso liga (GERL) yra lėtinis pasikartojantis susirgimas, kurio būdingiausias simptomas yra rėmuo. GERL simptomus sukelia iš skrandžio į stemplę dėl refliukso patenkantis rūgštus skrandžio turinys. Dažniausiai rėmuo atsiranda pavalgius, ypač vakare, naktį jis būna rečiau. Daugelis ligonių rėmeniu skundžiasi po valgio (71 proc.), dažnai – pavalgius vakare (31 proc.), o naktimis jis kankina mažiau ligonių (11 proc.). Paskutiniais nėštumo mėnesiais rėmeniu skundžiasi ir daug moterų, nes gimdoje esantis vaisius skrandį pakelia į viršų, o stemplė dėl hormoninių pokyčių išsiplečia.

Gydant GERL vartojami kelių grupių vaistai: protonų pompos inhibitoriai (PPI), H2 receptorių antagonistai, antacidiniai vaistai, prokinetikai. 1970 m. švedų mokslininkai Sandmark ir Zenk paskelbė apie rėmens ir refliukso gydymo metodą, vadinamą barjeriniu. 1995 m. prof. Stanciu pristatė natūralų augalinės kilmės preparatą Frutin, kurio veikimas paremtas barjeriniu metodu.

Frutin tabletėje yra mikronizuotų citrusinių vaisių skaidulų (pektino) ir natūralaus dolomito, išgaunamo arktiniuose Norvegijos kalnų regionuose. Patekusios į skrandį ir pasiekusios rūgštų skrandžio turinį, vaisių skaidulos kartu su dolomitu sudaro švelnų putų sluoksnį. Jis uždengia viršutinę skrandžio dalį (įskrandį) bei jo žiotis ir rūgštims neleidžia patekti į stemplę bei dirginti jos jautrią gleivinę – Frutin virš skrandžio rūgšties suformuoja natūralių medžiagų kamštelį.

Frutin nemažina skrandžio rūgštingumo, todėl netrikdo virškinimo fermentų veiklos. Frutin pradeda veikti greitai, be to, yra saugus, tad jį gali vartoti ir nėščios moterys.

Pakuotė:

32 tabletės,

60 tablečių.

Sudėtis

Vienoje tabletėje yra:

400 mg dolomito (kalcio magnio karbonatas),

200 mg pektino.

Vartojimas

Sukramtyti 1–2 tabletes esant poreikiui. Frutin gali būti skiriamas ir nėščioms moterims.

Gamintojas

UAB "New Nordic"

K.Donelaičio g. 62-506, LT - 44248, Kaunas

Tel.: (8-37) 22 20 23 Faksas: (8-37) 22 20 24